Case ID: 1120390
Sentence 1: İşin halları: 2018-ci ilin oktyabr ayında X5 cavabdehlər Cavabdeh1 və Əliyev (Məmmədov) Natiq İmamverdi oğluna qarşı iddia ərizəsi ilə məhkəməyə müraciət edərək Cavabdeh1 onun bacısı qızı, Cavabdeh2 isə onun həyat yoldaşı olmasını, 2017-ci ilin mart ayında yaşadığı Niderlanddan Azərbaycana gələrkən bacısı qızının ailəsinin maddi cəhətdən çətinlik çəkməsi ilə əlaqədar 23 baş qoyun alıb saxlamaq və bəhərinin aralarında bölünməsi üçün onlara verməsini, hazırda heyvanların cəmi sayının 44 baş təşkil etməsini, 2018-ci ilin oktyabr ayında növbəti dəfə Azərbaycana gələrkən özü ilə gətirdiyi 4 ədəd bahalı telefonun ikisini cavabdehlərə bağışlamasını, digər iki telefonu isə satmaq üçün Cavabdeh1 verməsini və sonuncunun həmin telefonlardan birini də qızına verməsini, pula ehtiyacının olması ilə əlaqədar 4-cü telefonun pulunu istəsə də münasibətlərin pozulmasını və bununla əlaqədar cavabdehlər qoyunlarını götürməsini təklif etmələrini, lakin ona 10 baş qoyun qaytaracaqlarını bildirmələrini və s. əsas göstərməklə cavabdehlərdən hər birinin dəyəri 250 manat olan 10 baş qoyunun, hər birinin dəyəri 200manat olan 13 baş qoyunun və hər birinin dəyəri 240 manat olan 10 baş qoyunun (artım qoyunlar) alınaraq ona verilməsinə dair qətnamə qəbul edilmnəsini xahiş etmişdir.